stanford-oval/wikipedia huggingface dataset:
שלמה טיקוצ'ינסקי
ביוגרפיה

נולד לרב רפאל יונה טיקוצ'ינסקי, בעת שכיהן כר"מ בישיבת הנגב בנתיבות. לימים כיהן אביו כראש ישיבת ירוחם והמשפחה עברה להתגורר בירוחם. למד בישיבות בית התלמוד, מהרי"ל דיסקין, פוניבז', וכן אצל אביו בישיבת ירוחם. לאחר נישואיו לבתו של הרב שמואל דיקמן, התגורר בירוחם, שימש כמגיד שיעור ורב בית כנסת, ועמד זמנית בראשות כולל במדרשת שדה בוקר. לאחר פטירת אביו ערך את כתביו והוציאם לאור בספר "ושב ורפא לו" (תשנ"ב).
בשנת 2001 השלים תואר ראשון במחשבת ישראל ובהיסטוריה של עם ישראל באוניברסיטה העברית בירושלים, ובשנת 2004 השלים את התואר השני. עבודת הגמר, בהנחיית פרופ' עמנואל אטקס, עסקה בהיבטים המתודולוגיים וההיסטוריים של דרכי הלימוד בישיבות ליטא במאה ה-19. בעבודתו חקר טיקוצ'ינסקי את דרך הלימוד ה'בריסקאית' ואופן התקבלותה בישיבות. בשנת 2007 זכתה העבודה בפרס דב רפל להגות בחינוך היהודי.
בין השנים 2005–2007 היה עמית ב'סכוליון' – מרכז למחקר רב תחומי בלימודי היהדות באוניברסיטה העברית בירושלים. בשנת 2010 קיבל תואר דוקטור מהאוניברסיטה העברית. עבודת הדוקטור, אף היא בהנחיית פרופ' אטקס, עוסקת בישיבות תנועת המוסר הליטאית, ובעלייתן מליטא לישראל בראשית המאה ה-20.
מאז סוף שנות ה-90 עוסק טיקוצ'ינסקי במגוון תפקידי הוראה, מחקר ועריכה אקדמית, ומפרסם מאמרים בתחומי התמחותו בבמות שונות. ריכז ועמד בראש פרויקטים במכון ון ליר, שעסקו בנושאי יהדות, חינוך והיסטוריה יהודית. כמו כן עסק בהנחיית קבוצות בבתי מדרש ליהדות ובהם מכון הרטמן ובית מדרש אלול. משמש מדריך אקדמי של סיורי מורשת במזרח אירופה, ומנחה באוניברסיטה הפתוחה.
בין השנים 2011-2010 כיהן כמנהל האקדמי של הקמפוס החרדי במכון לנדר. מאוחר יותר החל להתעניין ברוחניות נוסח המזרח ואף ערך מסע בהודו, שתועד ביומן רוחני תחת השם 'ליטאי בהודו'.
בשנים 2020–2022 חילק זמנו בין ישראל לגרמניה, ושימש בתפקיד חינוכי ורבני בדרזדן ובקהילות נוספות.
באוגוסט 2022 מונה לרבה של קהילת סנט גאלן בשווייץ.
ספריו

למדנות, מוסר ואליטיזם: ישיבת סלבודקה מליטא לארץ ישראל, בהוצאת מרכז זלמן שזר, ירושלים תשע"ו.
ליטאי בהודו, 2012.
זה זה זה: בשנת 2019 פרסם טיקוצ'ינסקי ספר שירים בהוצאה עצמית. השיר המרכזי בספר נקרא "דברי קהלת השני".
ספריו > ספרים שערך

ושב ורפא לו (תשנ"ב)
ישיבות ליטא – פרקי זכרונות (עריכה משותפת עם פרופ' עמנואל אטקס), הוצאת מרכז זלמן שזר ומרכז דינור, 2004
האיר פני כל המזרח עד שבחברון – ספר היובל לישיבת חברון, ירושלים, 2009
מעין זך מחלמיש צור – קורות חייו של הרב דב שוורצמן, ספר הזיכרון לרבי דוב שוורצמן, תשע"ג.
רבי ראובן כץ - רבה של אם המושבות – קורות חייו של הרב ראובן כ"ץ רבה של פתח תקווה, תשע"ג.
אעברה נא - סיפורו העלום של הרב דב מעייני, תשע"ה. בשיתוף רבקה מנוביץ-מעייני.
בא יבא ברון - פרקי חיים של פרופ' רון פלר (כולל אביו ע"ד זאב פלר, ומשפחות טפר ומץ), 2018.
ממאמריו

"הנס והטבע במשנתו של רמב"ן", בתוך: הוגים בפרשה: פרשת השבוע כהשראה ליצירה ולהגות היהודית לדורותיה, ירושלים: מכון ון ליר, 2005
"העתקת הישיבה הליטאית לארץ ישראל", בתוך ישיבות ובתי מדרשות, ירושלים: הוצאת מרכז זלמן שזר, 2006
"שכחו החיים וזכרו המוות – הרב חיים זייצ'יק ולקחי השואה ברוח תנועת נובהרדוק", בתוך זיכרון בספר, ירושלים: הוצאת ראובן מס, 2008
"לכודים ב'עיון': מה בדיוק לומדים בישיבות?", ארץ אחרת 41, 2007
"על ספרו של קימי קפלן - בסוד השיח החרדי", בתוך: סוציולוגיה ישראלית, 2008
"גדלות האדם ושפלות האדם בארץ לא זרועה - ישיבות המוסר סלבודקה ונובהרדוק עולות לארץ ישראל 1925 – 1935", בתוך: חינוך ודת – בין מסורת לחידוש, הוצאת מאגנס, האוניברסיטה העברית ירושלים, 2011
"הייקים של מזרח אירופה", בתוך: סגולה - מגזין ישראלי להיסטוריה, גיליון 118 ניסן תש"ף - אפריל 2020, עמ' 14–24.
הערות שוליים

↑  Shlomo Tikochinski, פייסבוק
↑  ידיעה ב-St. Galler Tagblatt, ‏2. September 2022
↑  שלמה טיקוצ'ינסקי, ‏ליטאי בהודו, באתר Academia.edu
↑  אלון שלו, ‏סקירת הספר, השילוח, גיליון 16, אוקטובר 2019
| --- | --- |
בקרת זהויות :  NLI: 987007301083005171  BnF: cb150178181 (data)  ISNI: 0000 0001 1873 8511  LCCN: no2004045035  VIAF: 22419221   WorldCat (עם VIAF): 22419221
פארק באטרי

| --- | --- |

 מידע כללי
 על שם:  סוללת ארטילריה 
 תאריך הקמה:  1823 
 נתונים ומידות
 שטח:  10 הקטאר
 מיקום
 מדינה:  ארצות הברית ארצות הברית
 מיקום:  מנהטן 
 קואורדינטות:  40°42′13″N 74°00′58″W﻿ / ﻿40.703611111111°N 74.016111111111°W﻿ / 40.703611111111; -74.016111111111
  (למפת מנהטן מוגדלת) פארק באטרי(למפת מנהטן רגילה) פארק באטרי(למפת ניו יורק רגילה) מנהטן הברונקס ברוקלין קווינס סטטן איילנד  ניו ג'רזיפארק באטרי(למפת ניו יורק מוגדלת) מנהטן הברונקס ברוקלין קווינס סטטן איילנד  ניו ג'רזיפארק באטרי
 
מבט אל הפארק מהים
הפארק בשנת 1793. באותה עת נשתלו העצים הראשונים בפארק.
הספירה ואש התמיד לזכר פיגועי 11 בספטמבר.
פסלו של ג'ון אריקסון בפארק כשהוא אוחז בידו דגם של אניית צי ארצות הברית מוניטור
פארק באטרי (באנגלית: Battery Park; "פארק הסוללה") הוא פארק ציבורי הממוקם בשכונה הנקראת על שמו "הבאטרי" בקצה הדרומי של רובע מנהטן בעיר ניו יורק במדינת ניו יורק שבארצות הברית.
הפארק נקרא על שם סוללת תותחים שהייתה ממוקמת בו בתקופת השליטה ההולנדית והבריטית בעיר, במטרה להגן על נמל ניו יורק.
בפארק מצויות אנדרטאות רבות ובהן:
אנדרטת החוף המזרחי - לזכרם של ימאים וחיילים של ארצות הברית שנפלו באוקיינוס האטלנטי המערבי במלחמת העולם השנייה ומקום קבורתם לא נודע.
אנדרטה למלחמת קוריאה
"גן התקווה" שמוקדש לנפטרים ממחלת האיידס
אנדרטה לפיגועי 11 בספטמבר הנקראת "הספירה".
היסטוריה

סוללת התותחים הוצבה באתר בו נמצא כיום הפארק כבר בראשית המאה ה-17, וככל הנראה מאז נודע הפארק בשם זה. כבר בתקופה זו, היה אזור הפארק אתר פופולרי למטיילים מבין תושבי העיר אשר באו לנפוש בסמוך לגדת הנהר, והלכו לאורך חומות העיר. באתר נערכו חגיגות יום הפינוי לרגל עזיבת אחרוני חיילי הממלכה המאוחדת לאחר מלחמת העצמאות של ארצות הברית.
הפארק הקיים כיום, הוקם במהלך המאה ה-19, באמצעות ישוב הנהר בחזית האי מנהטן, שהיה כבר באותה עת בנוי בצפיפות. בשטח הפארק הייתה ממוקמת טירת קלינטון - מצודה שהוקמה בסמוך על אי שיובש מהים לפני מלחמת 1812 במטרה להגן על העיר, וקרויה על שם ראש עיריית ניו יורק באותה עת דוויט קלינטון. בהמשך יובש מצר הים שבין המצודה לפארק וכיום היא חלק מהפארק.
לאחר המלחמה הועברה הטירה לרשות העיר ניו יורק, והפכה לחלק מהפארק הציבורי. באמצע המאה ה-19 כוסתה רחבת המצודה בגג והפכה לתיאטרון ציבורי (אחד התיאטראות הראשונים בעיר ניו יורק).
כחצי שנה לאחר פיגועי 11 בספטמבר הוצב בפארק פסלו של פריץ קוניג "הספרה" כאנדרטה לזכר ההרוגים בפיגוע.
תחבורה

בשל מיקומו, שימש הפארק כבעל תפקיד ראשי בהקמת מערכת התחבורה של ניו יורק - אפשרות החפירה מתחת לפארק איפשרה הקמת מערכות תחבורה תחתיו, ובהם מנהרת ברוקלין באטרי המקשרת את האי מנהטן עם רובע ברוקלין, המעבר התחתי פארק באטרי - המקשר את תחבורת כלי הרכבת בין דרך FDR לרחוב וסט, וקווים של הרכבת התחתית של ניו יורק העוברים תחת הפארק: קו ברודוויי השדרה השביעית וקו לקסינגטון.
מקצהו של הפארק יוצאות מעבורות בהן מפליגים לאי החירות ולאליס איילנד, מקום משכנו כיום של מוזיאון ההגירה האמריקאי.
אזכורים תרבותיים

פארק הבאטרי מוזכר בשיר של המחזמר ניו יורק, ניו יורק, שנכתב על ידי ליאונרד ברנשטיין בשורה "and the Battery's down" המושרת על ידי ג'ין קלי, פרנק סינטרה וג'ולס מונשין, המציינת את מיקום הפארק במנהטן התחתית.
הפארק מוזכר גם בשירו של ג'ון מארייר "City Love", בשירם של הביסטי בויז "Open Letter to NYC", בשירו של בילי ג'ואל "(Miami 2017 (Seen The Lights Go Out On Broadway", ובשירו של דייוויד בואי "New Killer Star" המתאר את פיגועי 11 בספטמבר בשורה: "ראי את הצלקת הגדולה הלבנה מעל פארק באטרי".
סרטים רבים צולמו בפארק בהם: סרטו של ג'קי צ'אן "The Protector" משנת 1985, הסרט "Desperately Seeking Susan" מאותה שנה. בפארק ממוקמת הכניסה למפקדת הגברים בשחור בסרט משנת 1997 ובסרט המשך משנת 2002 (גברים בשחור 2). כמו כן הפארק מופיע בפרק "The Bookstore" מהסדרה סיינפלד, במספר פרקי יורשים ואף בסדרה הסימפסונים.
הערות שוליים

↑  ב-8 בדצמבר 2005, בעת ביצוע חפירה לצורך הקמת תחנה לרכבת התחתית, התגלו שרידי החומה. מאמר על כך מאתר MSNBC.
| --- | --- |
בקרת זהויות :  MusicBrainz: 8e850b9a-ff65-43ef-bdf0-7b22c184003a
דב קמחי

| --- | --- |

 לידה:  19 בדצמבר 1889 
 פטירה:  11 במאי 1961 (בגיל 71) 
 מדינה:  ישראל 
 מקום קבורה:  הר המנוחות 
 שפות היצירה:  עברית 
 
דֹב קִמְחִי  (מֶלֶר) (כ"ו בכסלו תר"ן, 19 בדצמבר 1889 – כ"א באייר ה'תשכ"א; 11 במאי 1961) היה סופר עברי, מתרגם ועורך.
ביוגרפיה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
דב בֶּרִיש (בעריש) מֶלֶר (מעללער) נולד בעיירה יאסלו (יאסלא) שבמזרח גליציה למשפחה של סוחרים קטנים. אביו, רבי מנחם מנדיל מלר מיאסלא, היה סוחר עורות, ובנוסף היה משורר בשפת יידיש. עוד מקטנותו הטביע האב בבנו דב את האהבה לספרות העברית, בצד היידיש. הוא למד בחדר מסורתי, ואחר כך גם בבית מדרש. מנעוריו המוקדמים הצטרף לפעילי העברית והציונות, והיה בין מייסדי אגודת "השחר" ("הסתדרות הבחורים התלמודיים"), אגודה עברית שפעלה בעירו יסלו.
בשנת 1908 עלה לארץ ישראל. הוא למד וסיים את בית המדרש למורים "עזרה" בירושלים, והיה מורה בבית הספר למל, ובגימנסיה העברית ברחביה. מלבד עבודתו כמורה היה עורך, וערך בין השאר את הירחון "מולדת", לבני הנעורים, ומאוחר יותר את השבועונים "הד החינוך", "שולמית", ו"הגלגל", שבועון הרדיו העברי, בין השנים 1943–1946. ראשוני הסופרים הצעירים מדור הפלמ"ח, ששירתו אז בבריגדה היהודית ובצבא הבריטי, פרסמו ב"הגלגל" את פרסומיהם הראשונים. נפטר ונקבר בהר המנוחות בירושלים ב-1961.
דב קמחי היה מתרגם פורה מאוד, תרגם עשרות ספרים מכמה לשונות וכן קיבץ וערך אנתולוגיות רבות של סיפורים קצרים. קמחי פרסם קובצי סיפורים מארצות שונות, ופתח לבני הארץ צוהר לספרויות הזרות.
הרומן "בית חפץ" שכתב נחשב לרומן חשוב ומייצג של תקופתו. הוא יצא בכמה מהדורות ואף תורגם לגרמנית.
בנו היה הסופר העברי יגאל קמחי. בשכונת גבעת הוורדים (רסקו) בירושלים נקרא רחוב על שמו.
פרסים והוקרה

בשנת 1951 זכה בפרס ירושלים לספרות על ספרו "בית חפץ".
מספריו של דב קמחי > יצירותיו המקוריות

מעברות: רומן, ורשה: שטיבל, 1923.
ספר הכליונות, ירושלים: 1926.
אמש, רומן, כתובים, תל אביב: 1927.
א) סהרורית: ב) בהרים: ספורים, ירושלים: 1927.
ספורים קטנים, ירושלים: 1928.
ניקסו, ירושלים: 1928.
על שבעה ימים: רומן, שטיבל, תל אביב: 1934.
בין השטין של התנך, ירושלים: הוצאת אחיאסף, 1941 - לספרון שלושה עשר פרקים שהמחבר מעיד כי מטרתן: לחשוף מתוך השכבה העליונה של ספר התנ"ך... מה שמתעלם בתוכם".
עשרה ספורים, ירושלים: אחיאסף, 1941.
ציורים מעולם נשכח, ירושלים,: 1943.
מבחר ספורי דב קמחי, ירושלים: 1955.
אנציקלופדיה לאישים בתנ"ך תל אביב: הוצאת יבנה, 1975.
אתרוגים ועוד סיפורים, הוצאת משרד הביטחון, אגף ההוצאה לאור, 1982.
בית חפץ: רומן (בעריכת מנחם פרי), תל אביב: הספריה החדשה, הוצאת הקיבוץ המאוחד / ספרי סימן קריאה, 1993.
מספריו של דב קמחי > מתרגומיו

דב קמחי היה מתרגם פורה; להלן מבחר מתרגומיו:
אגדות למכסה, מאת מכס נורדאו, עם אחרית דבר מאת מכסה נורדאו (בתו של מקס נורדאו), תרגם דב קמחי, עם עובד, תל אביב, 1990.
אומות מספרות: לקט סיפורים מספרות העולם, נאספו, נסדרו ונערכו על ידי ד' קמחי, תל אביב: 1951.
האחים גרים מספרים / לקט ותרגם דב קמחי; ציורים: דב קלמן, תל אביב: הוצאת יהושע צ'צ'יק, 1962.
אנה קארנינה / ל"נ טולסטוי, נערך ונסדר בידי דב קמחי, תל אביב: 1974.
ארנה: סיפור-כפר / ב' בירנסון, תרגם ד' קמחי, ירושלים: 1927.
בית מריבה: רומן / פרל בוק, תרגם ד’ קמחי, תל אביב: 1967.
בנים: רומאן / פרל בוק, תרגם דב קמחי, תל אביב, שנות השישים.
הברוז המכער: ב. גן העדן, מאת הנס כ’ אנדרסן, לקט ותרגם דב קמחי, 1961.
יעקב וסרמן, כריסטוף קולומבוס - דיוקן. תרגם מגרמנית: ד. קמחי. תל אביב, הוצאת אברהם יוסף שטיבל, 1935.
ארץ עתיקה חדשה - אלטנוילנד מאת הרצל.
מספריו של דב קמחי > בעריכתו

ספר היובל של הסתדרות המורים תרס"ג-תרפ"ח, יוצא על ידי מרכז הסתדרות המורים בירושלים, תרפ"ט
מקראות הרצל, הוצאת מצפה, הוצאת מרדכי ניומן, תל אביב, סודר במסדרה של הרשבאום, נדפס בדפוס הפוהמ"ז תל אביב, הרצל 78, שנת תש"י
לקריאה נוספת

אבידב ליפסקר, 'צמרות של הזיה: סגנון אימפרסיוניסטי בלשונם של גנסין, בארון, קמחי ויזהר', בקורת ופרשנות, 29, תשנ"ג-1993.
נילי סדן-לובנשטיין, 'בדור יורד: עיון ביצירתו של ד. קמחי', בקורת ופרשנות, 12, 1978.
גרשון שקד, 'המספר דב קמחי', ירושלים, י', תשל"ה-1975.
שלומית זערור-מאסה, '"ספר הכליונות" לדב קמחי - רב זהות כדיוקן האמן: אימפרסיוניזם בתרבות העברית של ראשית שנות המאה העשרים', מקרוב: כתב עת לספרות ולתרבות, תל אביב, 16, 2005.
נורית גוברין, 'מגננת ירושלמית לאשת העולם הגדול: שלומית פלאום ברומן של דב קמחי, "על שבעה ימים"', ירושלים, כ"א, תשס"ד-2004.
מנחם פרי, '"מזמור לבני הדרור": 'בית חפץ' והאוֹפּיוּמים של הקיום', נדפס כאחרית-דבר לספר בית חפץ (הספריה החדשה, 1993), עמ' 237–295.
י.י. ריבלין, פתח דבר לאנציקלופדיה לאישים בתנ"ך, יבנה, 1975.
אילת נגב, דב קמחי: יצרים, בתוך שיחות אינטימיות, תל אביב: משכל, 1995. גרסה דיגיטלית בפרויקט בן־יהודה
ד"ר אלי אשד "בתו של סנבלט -הסופר דב קמחי וניקסו " במגזין "יקום תרבות " .2024
קבוצת סופרים ומורים בירושלים, 1922, משמאל לימין: דב קמחי, דוד אבישר, יהודה בורלא, יוסף יואל ריבלין, אביעזר ילין ומשה כרמון
אייזיאה תומאס (1989)

| --- | --- |

תומאס במדי וושינגטון וויזארדס (2020)
 לידה:  7 בפברואר 1989 (בן 35) טקומה שבוושינגטון
 עמדה:  רכז
 גובה:  1.78 מטר
 מספר:  4
 מכללה:  אוניברסיטת וושינגטון
 דראפט:  בחירה מספר 60, 2011 סקרמנטו קינגס
 קבוצות כשחקן
 2011–2014   2014–2015   2015–2017   2017–2018   2018   2018–2019   2019–2020   2021   2021   2021   2021–2022   2022   2022   2024   2024–:  סקרמנטו קינגס   פיניקס סאנס   בוסטון סלטיקס   קליבלנד קאבלירס   לוס אנג'לס לייקרס   דנוור נאגטס   וושינגטון ויזארדס   ניו אורלינס פליקנס   גרנד ראפידס גולד   לוס אנג'לס לייקרס   דאלאס מאבריקס   גרנד ראפידס גולד   שארלוט הורנטס   סולט לייק סיטי סטארס   פיניקס סאנס
 הישגים כשחקן
 2 בחירות למשחק האולסטאר (2016, 2017)   בחירה לחמישיית העונה השנייה (2017)   בחירה לחמישיית הרוקיז השנייה (2012)
אייזיאה ג'מאר תומאס (באנגלית: Isaiah Jamar Thomas; נולד ב-7 בפברואר 1989) הוא כדורסלן אמריקאי, שמשחק בקבוצת פיניקס סאנס מה-NBA בעמדת הרכז. גובהו של תומאס הוא 1.75 מטר, והוא אחד השחקנים הנמוכים בתולדות ה-NBA.
שמו

תומאס נולד בטקומה שבוושינגטון ונקרא על שם הכדורסלן אייזיאה תומאס בעקבות התערבות שערך אביו עם חבר על תוצאות סדרת הגמר של שנת 1989 בין קבוצתו של תומאס דטרויט פיסטונס ללוס אנג'לס לייקרס. אף על פי שתומאס נולד לפני שהסדרה הסתיימה (אכן, בניצחון ה"פיסטונס"), אביו החליט להשתמש בשם כאילו הפסיד בהתערבות. אימו של תומאס לא הסכימה לקבל את השם "Isiah", כשמו של שחקן הפיסטונס, אבל הסכימה לשם התנ"כי "Isaiah", התעתיק האנגלי המקובל לשמו של הנביא ישעיהו.
קריירת מכללות

תומאס למד שנתיים בפנימייה לבנים בקונטיקט אליה נשלח על מנת לשפר את ציוניו על מנת שיוכל לזכות להקבל לאוניברסיטה המשתייכת לליגת המכללות הבכירה ולזכות במלגת ספורט. עם סיום לימודיו התיכוניים, נרשם תומאס ללימודים באוניברסיטת וושינגטון והחל לשחק במדי קבוצת הכדורסל של האוניברסיטה המתחרה במסגרת החטיבה הפאסיפית של ליגת המכללות (נקראה גם ה-Pac-10).
כבר בעונת ה"פרשמן" לקח תומאס חלק בכל 35 משחקיה של קבוצתו. הוא היה לקלע המוביל של האוניברסיטה כשקלע 15.5 נקודות בממוצע, ובסיום העונה נבחר לחמישיית הפרשמנים המצטיינים בחטיבה, ולחמישיית הפרשמנים השנייה בליגת המכללות כולה.
גם בעונת הסופומור המשיך תומאס לשמור על יכולתו הטובה, ורשם 16.9 נקודות בממוצע. הוא סייע לקבוצה לזכות בטורניר אליפות החטיבה לראשונה זה חמש שנים, ואף נבחר לשחקן המצטיין של הטורניר במשותף עם חברו לקבוצה קווינסי פונדקסטר. בטורניר אליפות המכללות עזר לקבוצה להעפיל עד לשלב שמינית הגמר, בו הפסידה לאוניברסיטת וירג'יניה המערבית, ובסיום העונה נבחר לחמישייה המצטיינת של החטיבה. בעונתו השלישית והאחרונה באוניברסיטת וושינגטון היה תומאס לקלע המוביל של הקבוצה עם 16.8 נקודות, למוסר הטוב ביותר שלה עם 6.1 אסיסטים ולחוטף המצטיין עם 1.3 למשחק. הוא הוביל אותה לזכייה נוספת בטורניר אליפות החטיבה, ונבחר פעם שנייה לחמישייה המצטיינת בבית הפאסיפי.
קריירת ה-NBA > 2011–2014: סקרמנטו קינגס

לאחר שלוש שנים במכללות החליט תומאס להעמיד עצמו לבחירה בדרפאט ונבחר על ידי סקרמנטו קינגס בבחירה ה-60 והאחרונה. ב-1 במרץ 2012 נבחר לרוקי המצטיין של חודש פברואר, והפך לשחקן הראשון שנבחר אחרון בדראפט וזוכה בתואר. חודש לאחר מכן זכה בתואר בשנית ובסיום העונה נבחר לחמישיית הרוקיז השנייה של העונה.
ב-18 במרץ 2014 השיג תומאס את הטריפל דאבל הראשון שלו בקריירה כשקלע 24 נקודות, מסר 11 אסיסטים ולקח 10 ריבאונדים בניצחון על הוושינגטון וויזארדס, בכך הפך לשחקן הנמוך ביותר בתולדות הליגה שמשיג טריפל דאבל.
קריירת ה-NBA > 2014–2015: פיניקס סאנס

ביולי 2014 חתם תומאס על חוזה בפיניקס סאנס. הוא השתתף בתחרות אתגר הכישורים של ה-NBA במסגרת אירועי האולסטאר והיה למשתתף הנמוך ביותר בתולדות התחרות. ב-19 בפברואר, לאחר שהספיק לשחק 46 משחקים במדי הסאנס, הועבר תומאס בטרייד לבוסטון סלטיקס תמורת מרקוס תורנטון ובחירת דראפט עתידית.
קריירת ה-NBA > 2015–2017: בוסטון סלטיקס

בסיום העונה הרגילה ערך תומאס את הופעת הבכורה שלו במסגרת משחקי הפלייאוף, בה עלה מהספסל וקלע 27 נקודות בהפסד לקליבלנד קאבלירס במשחק הראשון בסדרה. למחרת הוכרז כמועמד לתואר השחקן השישי של העונה.
ב-16 בדצמבר 2015 השווה את שיא הקריירה שלו כשקלע 38 נקודות נגד דטרויט פיסטונס. ב-28 בינואר 2016 נבחר כשחקן מחליף לקבוצת המזרח במשחק האוסלטאר. בכך הפך לשחקן האולסטאר שנבחר במקום הנמוך ביותר בדראפט והשווה את שיאו של קלווין מרפי כשחקן הנמוך ביותר המשתתף במשחק. במשחק עצמו קלע תומאס 9 נקודות.
ב-30 בדצמבר קלע 52 נקודות, 29 מתוכן ברבע הרביעי מול מיאמי היט ובכך קבע שיא נקודות לרבע עבור שחקן סלטיקס.
קריירת ה-NBA > 2017–2018: קליבלנד קאבלירס

ב-22 באוגוסט 2017 הועבר בטרייד לקליבלנד קאבלירס ביחד עם ג'יי קראודר, אנטה ז'יז'יץ' ובחירת דראפט עתידית, בתמורה לקיירי אירווינג.
קריירת ה-NBA > 2018: לוס אנג'לס לייקרס

ב-8 בפברואר 2018, לאחר חצי עונה בלבד בקליבלנד, עבר תומאס בטרייד ללוס אנג'לס לייקרס, יחד עם צ'אנינג פריי ובחירת דראפט עתידית, תמורת לארי נאנס הבן וג'ורדן קלארקסון.
קריירת ה-NBA > 2018–2019: דנוור נאגטס

ביולי 2018 חתם תומאס על חוזה לעונה אחת בדנוור נאגטס.
קריירת ה-NBA > 2019–2020: וושינגטון ויזארדס

ביולי 2019 חתם תומאס על חוזה בוושינגטון ויזארדס. בפברואר 2020 הועבר בטרייד ללוס אנג'לס קליפרס, ומיד שוחרר ממנה.
קריירת ה-NBA > 2021: ניו אורלינס פליקנס

ב-3 באפריל 2021 חתם על חוזה לעשרה ימים בניו אורלינס פליקנס.
קריירת ה-NBA > 2021: גרנד ראפידס גולד

ב-13 בדצמבר 2021 חתם על חוזה בקבוצת ליגת הפיתוח של דנוור נאגטס, גרנד ראפידס גולד, אותה אימן ג'ייסון טרי. הוא שיחק בקבוצה משחק אחד בלבד, בהפסד 127–131 לפורט ויין מאד אנטס, אך הוא קלע בו 42 נקודות, מסר 8 אסיסטים וקטף 6 ריבאונדים ב-42 דקות.
קריירת ה-NBA > 2021: לוס אנג'לס לייקרס

ב-16 בדצמבר 2021 חתם על חוזה לעשרה ימים בקבוצת לוס אנג'לס לייקרס.
קריירת ה-NBA > 2021: דאלאס מאבריקס

ב-29 בדצמבר 2021 חתם לעשרה ימים בדאלאס מאבריקס.
קריירת ה-NBA > 2022: שארלוט הורנטס

ב-22 במרץ 2022 חתם על חוזה עד סוף העונה בשארלוט הורנטס.
סטטיסטיקת הקריירה > בליגת ה-NCAA

| עונה | קבוצה | משחקים | חמישייה | דקות | אחוזים מהשדה | אחוזים מהשלוש | אחוזים מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2008/2009 | וושינגטון | 35 | 34 | 28.4 | 0.418 | 0.291 | 0.686 | 3.0 | 2.6 | 1.1 | 0.1 | 15.5 |
| 2009/2010 | וושינגטון | 35 | 35 | 31.1 | 0.415 | 0.327 | 0.732 | 3.9 | 3.2 | 1.1 | 0.1 | 16.9 |
| 2010/2011 | וושינגטון | 35 | 35 | 31.9 | 0.445 | 0.349 | 0.719 | 3.5 | 6.1 | 1.3 | 0.1 | 16.8 |
| קריירה |  | 105 | 104 | 31.5 | 0.426 | 0.325 | 0.713 | 3.5 | 4.0 | 1.2 | 0.1 | 16.4 |
סטטיסטיקת הקריירה > בעונה הסדירה של ה-NBA

| עונה | קבוצה | משחקים | חמישייה | דקות | אחוזים מהשדה | אחוזים משלוש | אחוזים מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2011/2012 | סקרמנטו | 65 | 37 | 25.5 | 0.448 | 0.379 | 0.832 | 2.6 | 4.1 | 0.8 | 0.1 | 11.5 |
| 2012/2013 | סקרמנטו | 79 | 62 | 26.8 | 0.440 | 0.358 | 0.882 | 2.0 | 4.0 | 0.8 | 0.0 | 13.9 |
| 2013/2014 | סקרמנטו | 72 | 54 | 34.7 | 0.453 | 0.349 | 0.850 | 2.9 | 6.3 | 1.3 | 0.1 | 20.3 |
| 2014/2015 | פיניקס | 46 | 1 | 25.7 | 0.426 | 0.391 | 0.872 | 2.4 | 3.7 | 1.0 | 0.1 | 15.2 |
| 2014/2015 | בוסטון | 21 | 0 | 26.0 | 0.411 | 0.345 | 0.861 | 2.1 | 5.4 | 0.6 | 0.0 | 19.0 |
| 2015/2016 | בוסטון | 82 | 79 | 32.2 | 0.427 | 0.359 | 0.871 | 3.0 | 6.2 | 1.1 | 0.1 | 22.2 |
| 2016/2017 | בוסטון | 76 | 76 | 33.8 | 0.463 | 0.379 | 0.909 | 2.7 | 5.9 | 0.9 | 0.2 | 28.9 |
| 2017/2018 | קליבלנד | 15 | 14 | 27.1 | 0.361 | 0.253 | 0.868 | 2.1 | 4.5 | 0.6 | 0.1 | 14.7 |
| 2017/2018 | ל.א לייקרס | 17 | 1 | 26.8 | 0.383 | 0.327 | 0.921 | 2.1 | 5.0 | 0.4 | 0.1 | 15.6 |
| 2018/2019 | דנוור | 12 | 0 | 15.1 | 0.343 | 0.279 | 0.630 | 1.1 | 1.9 | 0.4 | 0.1 | 8.1 |
| 2019/2020 | וושינגטון | 40 | 37 | 23.1 | 0.408 | 0.413 | 0.816 | 1.7 | 3.7 | 0.3 | 0.2 | 12.2 |
| 2020/2021 | ניו אורלינס | 3 | 0 | 16.0 | 0.333 | 0.250 | 1.000 | 1.3 | 1.7 | 0.3 | 0.0 | 7.7 |
| 2021/2022 | ל.א לייקרס | 4 | 1 | 25.3 | .308 | .227 | .727 | 2.0 | 1.5 | .0 | 0.5 | 9.3 |
| 2021/2022 | דאלאס | 1 | 0 | 13.0 | .375 | .000 | – | .0 | 4.0 | .0 | .0 | 6.0 |
| 2021/2022 | שארלוט | 17 | 0 | 12.9 | .433 | .397 | .933 | 1.2 | 1.4 | .4 | .2 | 8.3 |
| קריירה |  | 550 | 362 | 28.3 | .434 | .362 | .872 | 2.4 | 4.8 | 0.9 | 0.1 | 17.7 |
סטטיסטיקת הקריירה > בפלייאוף ה-NBA

| עונה | קבוצה | משחקים | חמישייה | דקות | אחוזים מהשדה | אחוזים משלוש | אחוזים מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2015 | בוסטון | 4 | 0 | 29.8 | 0.333 | 0.167 | 0.969 | 3.0 | 7.0 | 0.8 | 0.0 | 17.5 |
| 2016 | בוסטון | 6 | 6 | 36.7 | 0.395 | 0.283 | 0.809 | 3.0 | 5.0 | 0.7 | 0.8 | 24.2 |
| קריירה |  | 10 | 6 | 33.9 | 0.376 | 0.250 | 0.873 | 3.0 | 5.8 | 0.7 | 0.5 | 21.5 |
סטטיסטיקת הקריירה > בליגת הפיתוח של ה-NBA

| עונה | קבוצה | משחקים | חמישייה | דקות | אחוזים מהשדה | אחוזים משלוש | אחוזים מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2021 | גרנד ראפידס | 1 | 1 | 42 | 0.533 | 0.357 | 100 | 6 | 8 | 2 | 0 | 42 |
| קריירה |  | 1 | 1 | 42 | 0.533 | 0.357 | 100 | 6 | 8 | 0.7 | 0 | 42 |
לקריאה נוספת

אלעד זאבי, אייזיה תומאס לוקח את 175 הס"מ שלו לאולסטאר כשחקן הנמוך בתולדותיו, באתר הארץ, 14 בפברואר 2016
הערות שוליים

1 2 3  פרופיל באתר אוניברסיטת וושינגטון
↑  2008-09 Washington Huskies Roster and Stats
↑  יוני לב ארי, דראפט 2011: קבלו את אייזיאה תומאס, באתר ynet, 2 באפריל 2011
↑  Isaiah Thomas Named NBA Wesrtern Conference Rookie Of The Month For February, NBA.com, 1 March 2012
↑  IsaiahS Thomas Named NBA Wesrtern Conference Rookie Of The Month For March,NBA.com, 1 April 2012
↑  Notebook: Kings 117, Wizards 111 (OT), NBA.com, 18 March 2014
↑  Suns Complete Sign-and-Trade for Isaiah Thomas, NBA.com, 1 July 2014
↑  Isaiah Thomas to Compete in 2015 Skills Challenge, NBA.com, 5 February, 2015
↑  Celtics Acquire Thomas From Phoenix, NBA.com, 19 February 2015
↑  Raptors' Lou Williams wins 2014-15 Kia NBA Sixth Man Award, NBA.com, 20 April 2015
↑  Caldwell-Pope scores 31 points, Pistons beat Celtics 119-116, NBA.com, 16 December 2015
↑  No Debate: Isaiah Thomas is an All-Star, NBA.com, 28 January 2016
↑  Bryant leaves an All-Star Game winner, West rolls 196-173, NBA.com, 15 February 2016
↑  תצוגת שיא לאייזאה תומאס בניצחון בוסטון, טריפל דאבל להארדן ודוראנט, באתר וואלה, 31 בדצמבר 2016
↑  בוסטון מצרפת את אירווינג, באתר הקבוצה, 22 באוגוסט 2017
↑  הלייקרס מצרפים את תומאס ופריי, באתר הקבוצה, 8 בפברואר 2018
↑  תומאס חותם על חוזה בדנוור, באתר הקבוצה, 13 ביולי 2018
↑  וושינגטון מחתימה את תומאס, באתר הקבוצה, 10 ביולי 2019
↑  הקליפרס משחררים את תומאס, באתר הקבוצה, 7 בפברואר 2020
↑  הוא חוזר: אייזיאה תומאס הצטרף לפליקנס, באתר ערוץ הספורט, 3 באפריל 2021
תומאס במדי הבוסטון סלטיקס 2017)
קפיצה לרוחק

קפיצה לרוחק: הדגל האדום מונף לציון פסילה
אתלטית מבצעת קפיצה לרוחק במסגרת  אליפות צרפת באתלטיקה 2013 בסטאד שרלטי, פריז
קפיצה לרוחק
קפיצה לרוחק, או קפיצה למרחק, היא מקצוע באתלטיקה קלה, שמטרת האתלט שמתחרה בו היא לעבור מרחק גדול ככל האפשר בקפיצה אופקית. מרחק הקפיצה מושפע מתנע הריצה שלפני הקפיצה, מעוצמת הניתור, ומסגנון הקפיצה. הקפיצה לרוחק נעשית על גבי מסלול ריצה, שמסתיים בקרש קפיצה. לאחר קרש הקפיצה ישנו ארגז חול, המסומן במטרים.
מקורה של הקפיצה לרוחק כענף ספורטיבי הוא ביוון העתיקה, שם נהגו המתחרים היוונים במשחקים הפאן-הלניים ובכללם גם המשחקים האולימפיים לקפוץ למרחק כשהם אוחזים במשקולות. יש הסוברים שמטרת המשקולות הייתה להקשות על הקפיצה ובכך להוסיף עניין בתחרויות.
תחרויות קפיצה לרוחק נכללות בתוכנית האולימפית לגברים החל מהאולימפיאדה הראשונה ב-1896 ולנשים מאולימפיאדת אמסטרדם (1928).
שיאי > שיא עולם

שיא העולם לנשים שייך לגלינה צ'יסטיאקובה (ברית המועצות ברית המועצות) ועומד על 7.52 מטר. הוא נקבע ב-11 ביוני 1988 בלנינגרד.
שיא העולם לגברים שייך למייק פאוול (ארצות הברית ארצות הברית) ועומד על 8.95 מטר. הוא נקבע באליפות העולם שנערכה בטוקיו, 30 באוגוסט 1991.
שיאי > שיא אולימפי

השיא האולימפי לנשים שייך לג'קי ג'וינר קרסי (ארצות הברית ארצות הברית) ועומד על 7.40 מטר. הוא נקבע בסיאול 1988.
השיא האולימפי לגברים שייך לבוב בימון (ארצות הברית ארצות הברית) ועומד על 8.90 מטר. הוא נקבע במקסיקו 1968.
שיאי > שיא ישראל

השיא הישראלי לנשים שייך לחנה קנייזבה-מיננקו ועומד על 6.52 מטר. הוא נקבע בתל אביב ב-17 ביולי 2014.
השיא הישראלי לגברים שייך ליוחאי הלוי ועומד על 7.99 מטר. הוא נקבע בתל אביב ב-15 במאי 2010.